Unser frûntlich gruͦs vor, lieben getrûwen. Als ir uns hant gebetten umb etwas seilen ûch zuͦ lichen,
da mit ir ûwer gloggen, die doch wolgeraten ist, als ir getrûwent, des wir ouch fro sind, uff ziechen
möchtend, haben wir wolgemerket. Soͤllent ir wûssen, das alle unser grossi seil an unser nûwē
brugg gefüret und da inder mass gebruchet sint, das unser werkmeister gemeinlich sprechn̄d,
das ir da mit nit versorget werind, sunder grossen schaden und gebresten möchtend enpfachen,
das uns doch intrûwen leid wē, wand wir inden von andren notdurfftigen sachen ûch gern
zuo hilffe komen woeltin. Die meister ouch so an der brûgge gewerchet hand, sind vor uns vergichtig
gewesen, das an dem grossen seil, da mit unser grosse glogg uffgetzogen ward, ein strang zer
brochen sy, da bi ir wol merken mugend, das ir da nit unbesorget werind. Itē hat uns ouch
erstlich fûrgebracht Anthonÿ Guglo unser venrr, wie das Hansen Balmers seligen ewirtī inn
und Hansen Gruober bekûm̄ere umb vier guld zinses, da er doch nût vō wûss un̄ gentzlich
missgichtig sÿ. Da ist unser meinūg, das ir die egen̄te frowen wisend, die unsrer unbekûmēt
zuͦ lassen, untz uff die stund, das si Anthönyen Guglen mit recht vergichtig mache an unsrem
gericht, da er ouch recht umb recht halten sol, und gedenkent das si an ûwrē gericht nit ver
vellet werd. Ûwer antwûrt. Datū crastina btī Nicolai epī anno etc xxvii.
Schulths und ratt
zuͦ Bern